PÅ BALL: Kyle Lafferty deler en hyggelig sum med lagkameratene etter at nedrykket ble unngått. Foto: Bjørn S. Delebekk, VG

Lafferty betaler lagkameratene etter vellykket redningsaksjon

LILLESTRØM (VG) Mange hevet øyenbrynene da profilen Kyle Lafferty skulle bidra i redningsaksjonen til Sarpsborg 08. Nå takker han for tilliten med å dele sin egen bonus med lagkameratene.

2. desember 2019

– Det er helt rett. Han sa før Ranheim-kampen at hvis vi klarer oss så skal vi få en liten sum av ham, så det er veldig deilig at vi kan få. Det blir forhåpentligvis en meget fin bot-tur, sier Sarpsborg 08-stopper Niklas Gunnarsson.

Etter det VG kjenner til skal det være Kyle Laffertys personlige bonus for å ha greid plassen som gjør at lagkameratene får en pen sum å kose seg med.

Redaksjonelt samarbeid Dplay Se Eliteserien og OBOS-ligaen direkte på Dplay

– Det har vært litt vanskelig å planlegge i tilfelle det ble kvalik eller nedrykk, men nå er i hvert fall potensial at det kan bli en liten tur da. Det er viktig, sier Gunnarsson.

Kaller Lafferty «sprø og herlig»

Også trener Geir Bakke fått med seg gaven fra Lafferty.

– Jeg har hørt noe om det, ja, sier han med et lurt smil om munnen, før han legger til:

– Han er sprø. Sprø og herlig, sier Bakke.

les også Vill seiersrus i Mjøndalen: – Vi har fightet, stått på og vi er dømt nord og ned av stort sett alle

Lagets kaptein er strålende fornøyd med bidraget.

– Det stemmer det. Han har vel råd til det også, så det er på sin plass det, ler Joachim Thomassen, som kaller bidraget «sjenerøst og snilt».

– Det er en fantastisk type, men så skal man ikke glemme de som ikke stjeler så store overskrifter alltid heller, sier Thomassen.

ADVARSEL: Kyle Lafferty er ikke alltid like populær hos dommerne, men stiger nok i popularitet blant lagkameratene etter sin gest. Foto: Bjørn S. Delebekk, VG

– Han har en litt annen CV enn folk flest

Venstrebacken trekker blant andre frem Matti Lund Nielsen, Kristoffer Zachariassen og Ole Jørgen Halvorsen blant spillerne som har vært med på hele reisen og bygget en god garderobekultur.

– De er ubeskrivelig viktige for en klubb som Sarpsborg 08, og så er det morsomt at man kan fylle på med litt fargeklatter som Kyle er. Han har en litt annen CV enn folk flest i Norge, sier Thomassen.

Kapteinen gleder seg til å dra på tur med lagkameratene.

– Vi har litt penger i kassa nå, så det blir spennende å se hva det blir.

les også Brann pepet av banen etter nytt stortap: – Flaut

Utover at det er en ganske pen sum, er det ikke bekreftet hvor stort bidraget til Lafferty er.

– Du får spørre han selv, så kanskje han vil si det, sier Thomassen om Lafferty, som dessverre ikke ville snakke med pressen etter 0–0-kampen på Åråsen.

Det var imidlertid ikke mye som skjedde på banen på Åråsen:

Publisert: 02.12.19 kl. 15:45

Eliteserien S V U T M P 1 Bodø/Glimt 18 16 2 0 65 – 20 45 50 2 Molde 19 11 1 7 46 – 23 23 34 3 Odd 18 11 1 6 32 – 24 8 34 4 Rosenborg 18 9 5 4 34 – 19 15 32 5 Vålerenga 18 9 5 4 29 – 24 5 32 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk